Tot y con l'exito d'Alien, a suya seqüela tardó anyos en desenvolver-se; se retardó por chudicios, manca d'entusiasmo por parti de 20th Century Fox y repetius cambeos en l' adreza. Basau en os suyos guions pa Terminator (1984) y Rambo: First Blood Part II (1985), Cameron estió achustau pa escribir una historia pa Aliens en 1983. O prochecto s'estancó nuevament dica que o nuevo executivo de Fox, Lawrence Gordon, avogó por una seqüela. Encara que relativament inexperto, a James Cameron se le asignó o paper de director en función d'o suyo exito en endrezar Terminator. Con un presupuesto de bells $ 18,5 millons, Aliens prencipió a suya fotografía prencipal en setiembre de 1985. Igual que o suyo desembolique, a filmación estió tumultuosa y plagada de conflictos entre Cameron y l'equipo britanico en Pinewood Studios. James Horner compuso a banda sonora d'a cinta. O rodache dificil tamién afectó a Horner, a qui se le dio una mica tiempo pa gravar a mosica.